Diari Oficial de la Generalitat Valenciana


Sumari del DOGV 5452, del 16-02-2007 (2007/1988)

RESOLUCIÓ de 7 de febrer de 2007, de la Direcció General d'Ensenyament de la Conselleria de Cultura, Educació i Esport, per la qual s'adjudiquen ajudes econòmiques per al desentrollament de la segona fase dels Programes de Garantia Social de les modalitats d'Iniciació Professional i per a Alumnat amb Necessitats Educatives Especials, convocades per l'Orde de 30 de març del 2006 (DOGV núm. 5.260, 17.05.2006).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5452

Data del DOGV
:   16-02-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/1988


Data del document
:   07-01-2007

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * ensenyament professional
    * suport econòmic
    * educació especial
    * reinserció escolar
    * aprenentatge professional
    * ajuda pública
    * inserció professional

Per l'Orde de 30 de març del 2006 de les conselleries de Cultura, Educació i Esport i d'Economia, Hisenda i Ocupació (DOGV núm. núm. 5.260, 17.05.2006), es van convocar subvencions per al desentrollament dels Programes de Garantia Social, regulats en l'Orde de 24 de febrer del 2000 (DOGV núm. 3.708 de 14.03.2000), modificada per Orde de data 16 de març del 2001 (DOGV núm. 3971, 2.04.2001) i les bases reguladores del qual i procediment general s'aprovaren per mitjà de l'orde conjunta de les conselleries de Cultura, Educació i Esport, i d'Economia, Hisenda i Ocupació de data 11 de maig del 2005 (DOGV núm. 5.019 de 02-06-05).
Per l'Orde de 10 de gener del 2007de la Conselleria de Cultura, Educació i Esport (DOGV núm. 5.444 de 06.02.2007) es fa pública la línia pressupostària per al desentrollament de la segona fase dels Programes de Garantia Social de les modalitats d'Iniciació Professional i per a Alumnat amb Necessitats Educatives Especials, aprovats per mitjà de les resolucions de la Direcció General d'Ensenyament de 20 de juliol de 2006 (DOGV núm. 5.317,de 03.08.2006) i de 16 d'octubre de 2006 (DOGV núm. 5.378, de 31.10.2006)
Conclosa la primera fase i vista la proposta de concessió d'ajudes per al desentrollament de la segona, que eleva la Comissió Mixta de Programes de Garantia Social, creada a este efecte en compliment d'allò que s'ha preceptuat en l'apartat 7 de l'esmentada Orde conjunta de la Conselleria de Cultura, Educació i Esport, i d'Economia, Hisenda i Ocupació d'11 maig del 2005 (DOGV núm. 5.019 de 02.06.2005), i tinguts en compte els informes que sobre el seu funcionament correcte i justificació econòmica han sigut emesos per la Inspecció Educativa i per la Direcció General d'Ensenyament.
I amb subjecció a la competència que per delegació m'atorga l'apartat octau de l'Orde d'11 maig del 2005 (DOGV núm. 5.019 de 02.06.2005), resolc:
Primer
1. Aprovar la concessió de subvencions per al desentrollament de la segona fase dels Programes de Garantia Social de les modalitats d'Iniciació Professional i per a Alumnat amb Necessitats Educatives Especials, a les entitats promotores relacionades en l'annex I i segons els perfils professionals i imports que en ell s'indiquen.
Segon
Autoritzar i disposar la proposta comptable en fase AD per a cada expedient de programes de garantia social amb el seu respectiu número, i a càrrec de la línia T1310000 de la secció, servici i programa 421.30 corresponent a l'exercici pressupostari de 2007, pels imports respectius especificats per a cada programa en l'annex I per al desentrollament de la segona fase.
Tercer
La segona fase de 600 hores per a les modalitats d'Iniciació Professional i per a Alumnat amb Necessitats Educatives Especials, comprén des de l'1 de gener fins al 15 de juny del 2007. En ella, l'alumnat dels Programes de Garantia Social podran realitzar les pràctiques en centres de treball en els termes indicats en l'apartat sèptim de l'Orde reguladora de la garantia social a la Comunitat Valenciana de 24.02.2000 (DOGV núm. 3.708, 14.03.2000), modificada per Orde de data 16 de març del 2001 (DOGV núm. 3.971, 2.04.2001).
Quart
En el termini de 15 dies des de la data de publicació d'esta resolució i només en el cas de no haver-ho fet amb anterioritat, les entitats promotores procediran a la presentació de la documentació corresponent a la segona fase en la Direcció General d'Ensenyament, d'acord amb l'apartat 12.2 de l'Orde d'11 maig del 2005:
a) Certificació acreditativa d'estar al corrent de la seua obligacions tributàries - Estatal i Autonòmica - i front la Seguretat Social (Orde de 30.05.1996 de la Conselleria d'Economia i Hisenda), en el cas d'entitats sense ànim de lucre.
b) Fitxa actualitzada de Manteniment a Tercers (Només en el cas que hagueren experimentat variacions respecte de la 1a fase).
c) Relació Nominal actualitzada de l'alumnat a data 31.12. 2006, per al que s'utilitzarà el model d'imprés de l'annex II adjunt. S'enviarà original amb firmes i 2 còpies.
d) Relació d'empreses en què es té previst realitzar les pràctiques de treball a partir de l'1 de març, (un màxim de 150 hores) per al que s'omplirà el quadre resum que figura en l'annex III.
e) Escrit original, firmat i segellat, pel qual l'entitat promotora sense ànim de lucre es compromet a anticipar la despesa d'esta 2a fase.
Així mateix, les entitats vetlaran per la correcta aplicació de l'apartat 12.1 de l'Orde 11 maig del 2005, de les conselleries de Cultura i Educació i d'Economia, Hisenda i Ocupació (DOGV núm. 5.019 de 02.06.2005) en relació als assegurances d'accidents i de responsabilitat civil, havent de presentar la pòlissa i els corresponents rebuts, en el cas d'haver fraccionat per fases el pagament de la pòlissa.
Igualment, en el cas que el programa haguera patit alguna variació substancial, esta haurà de comunicar-se per escrit adjunt a l'anterior documentació, incloent les acreditacions documentals pertinents.
Quint
1. La justificació del gasto corrent -parts A i B- d'esta segona fase es durà a terme per mitjà dels impresos normalitzats que figuren en la pàgina web de la DGE: www.cult.gva.es/Educación + Formació Professional Específica + Programes de Garantia Social, i l'aportament de les nòmines, costos socials, factures i rebuts corresponents que acrediten el pagament material d'estes, originals o degudament cotejats.
2. El termini de presentació de la documentació esmentada, en la Conselleria de Cultura, Educació i Esport, finalitzarà el 10 de juliol del 2007, si bé les entitats promotores podran avançar les justificacions a partir de l'1 de juny del 2007.
El pagament de la subvenció es farà efectiu en els termes que s'indica en l'apartat sext de la present resolució.
3. Les entitats públiques podran presentar declaració de costos socials i nòmines corresponents al mes de juny, per mitjà d'escrit del secretari de la corporació en què queden expressades les quantitats exactes a este efecte i el compromís de presentar els corresponents documents compulsats abans del 10 d'agost següent. En el cas de les entitats sense ànim de lucre, la dita declaració la realitzarà el representant de l'entitat.
Sext
Pagament de la subvenció.
1. La segona fase dels Programes de Garantia Social per a les modalitats d'Iniciació Professional i per a Alumnat amb Necessitats Educatives Especials inclou els costos imputables als gastos de transferències corrents distribuïts entre la part A i la part B, segons el que disposa l'apartat nové de l'esmentada Orde de Bases 11 maig del 2005, de les conselleries de Cultura i Educació i d'Economia, Hisenda i Ocupació (DOGV núm. 5.019 de 02.06.2005).
2. Presentada per l'entitat la documentació corresponent a esta segona fase, prevista en l'apartat quart de la present resolució, es podrà procedir a la bestreta d'un 40% de la subvenció concedida corresponent a transferències corrents, en el cas d'entitats públiques, sense que siga exigible l'aportació d'aval bancari, d'acord amb l'exempció prevista en l'article 47 bis del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.
Quan es tracte d'entitats sense ànim de lucre i en virtut del que establix l'esmentat article, l'entitat sol·licitant haurà de garantir tal bestreta del 40% per mitjà de l'aportació d'aval bancari.
En tot cas, l'aval haurà d'estar constituït amb renúncia al benefici d'excussió o amb caràcter solidari.
El percentatge restant de la subvenció en concepte de transferències corrents, es farà efectiu al finalitzar esta segona fase i després de la presentació, per part de l'entitat promotora del programa, de la declaració de gastos, firmat pel representant de l'entitat i la justificació dels gastos indicats en la declaració anterior. La dita justificació de gastos haurà de realitzar-se abans del 10 de juliol del 2007.
Sèptim
A causa de la participació de fons finalistes aportats pel Fons Social Europeu, les entitats promotores utilitzaran el codi PGS/FSE en cada un dels seus apunts comptables.
Octau
La Conselleria de Cultura, Educació i Esport queda facultada per a procedir a la minoració, o al reintegrament total si és el cas, de la subvenció concedida en els supòsits previstos en l'apartat 14 de l'Orde d'11 maig del 2005 quedant, en tot cas, l'entitat sol·licitant compromesa al compliment del que establix l'apartat 13 del mateix text legal, referent a les obligacions de les entitats promotores.
Nové
Segons el que establix l'apartat 24 de l'esmentada Orde de Bases, les entitats promotores redactaran una memòria final.
Sense perjuí d'això, l'entitat promotora realitzarà un seguiment de la inserció professional i/o reinserció educativa dels participants en el programa que, previ estudi per la Comissió Mixta de programes de garantia social, servirà d'indicador per a avaluar, en futurs exercicis, la viabilitat de les dites accions en funció del col·lectiu a què les mateixes anaven dirigides i la modalitat d'actuació per la qual es va optar.
Els resultats del mencionat seguiment podran ser incorporats, en un termini màxim de 3 mesos, al final del programa.
Desé
En compliment del que establix l'apartat 11 de l'Orde conjunta de 24 de febrer del 2000, la Conselleria de Cultura, Educació i Esport a través de les direccions territorials de Cultura i Educació, per a les modalitats d'Iniciació Professional i per a Alumnat amb Necessitats Educatives Especials, emetrà un certificat a tots els alumnes que hagen participat en el programa en què constarà el nombre total d'hores cursades i les qualificacions obtingudes.
Onzé
La realització dels Programes de Garantia Social es regirà pel que establix l'Orde conjunta de 24 de febrer del 2000 de les conselleries de Cultura, Educació i Ciència i d'Ocupació, Indústria i Comerç, modificada per Orde de data 16 de març del 2001 (DOGV núm. 3971 de 2.04.2001) i l'Orde conjunta d'11 maig del 2005 de les conselleries de Cultura i Educació, i d'Economia, Hisenda i Ocupació, per la present resolució i per la Resolució de 5 de setembre de 2006 (DOGV núm. 5.348 de 18.09.2006) de les direccions generals d'Ensenyament i Formació i Qualificació Professional, que regula el seu funcionament i organització acadèmica.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
A) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar de l'endemà de la seua publicació.
B) El recurs contenciós administratiu haurà de plantejar-se davant de la Sala contenciosa administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 7 de febrer de 2007.- El director general d'Ensenyament (p.d. Orde 7 de maig del 2002, DOGV núm. 4.251, 17.05.2002): Josep Vicent Felip i Monlleó.